Berlingske Tidende, 1791-03-11
Capit. P. H. Dahl er gaaet til Vestindien med Cargaison og Provisioner; Skipper Molboe til Jsland med dito, Capit. S. N. Mariager, H. Hellesen og J. N. Mariager ere komne fra Jsland med Uldengods; Capit. J. Schmidt, fra Nycastel og A. Malcoms fra Kirckaldi med Steenkul Fortsættelse af Fortegnelsen paa de Priismaterier og Premier, som det Kongelige Danske Landhuusholdings=Selskab udsætter for Hs. Kongelige Majestæts Riger og Lande udi Aaret 1791. (See No. 19. 20. For den beste og fuldstændigste Afhandling om alle Slags Midler og Maader at føde Heste og Qvæg, samt smaa Kreature og tamme Fugle, udsætter Selskabet atter sin anden Medaille i Guld. Jo mere Underretningen er grundet paa Erfaring, jo vigtigere bliver den, og hvad en Forfatter til sin Afhandlings Fuldstændighed tager af andre Skribentere, maatte saaledes anbringes, at Læsere kan skille det fra hans eget, samt hvad der ikkun er Slutninger eller Formodninger fra de virkelige Erfaringer. Foer=Arternes Dyrkningsmaade forlanges ikke her (i det mindste ikke vidtløftigen) afhandlet, men deres Anvendelse og Nytte til Kreaturenes Fødde. De Natur=Produkter, der bliver omtalte, saae Selskabet gjerne bleve baade nævnede med sikre systematiske og tillige med deres Nationale Navne, naar disse ere bekjendte, paa det at af Tvetydighed kan forebygges. Selskabet indseer Vanskeligheden i at vente noget fuldkomment i denne Materie fra een Haand, det vil derfor og efter Fortieneste belønne gode Afhandger, om de end ikke haver al den ønskte Fuldstændighed, ligesom det og med Fornøielse vil modtage enhver enkelt Efterretning, som maatte meddeles det, om en eller anden ikke almindelig bekjendt Art af Foer og Maaden at anvende det. Prieskrifterne indsendes inden 1ste October 1791. 21. Foren paalidelig og efter Land=Almuens Begreb og Fornødenhed indrettet Underviisning om Heste, Qvæg, Faar, Geder og Sviin, samt om Høns, Gies, Ænder, Kalkuner, m.v. som i alle Maader svarer til Selskabets Hensigt og er passende for Danmark, udsættes den anden Guldmedaille eller 50 Rd., og en lige Premir for en Afhandling af samme Beskaffenhed i Henseende til Norge. Disse Underretninger maae indeholde alt det Fornødne om Dyrenes Valg, Yngel, Rygt, Foder, fordeelagtigste Brug og Anvendelse, samt øvrige dertil henhørende; men alt overflødigt og saadant, som ikke er passende og forstaaeligt for fornuftige Bønder, maatte her ikke finde Sted. Skulde Forfatteren, for nøje at bestemme et eller andet, finde fornødent at bruge Kunstord af en eller anden Videnskab, maatte det skee i en Note. Selskabet seer ogsaa gierne, om Forfatteren kunde opgive Raad mod Dyrenes meest almindelige Sydomme, saafremt disse Midler ere sikre og forsøgte, ellers ikke, og maatte han da kort og tydelig beskrive de Sygdomme, som enhver Landmand ikke kjender med bestemt Vished allene af det almindelige vedtagne Navn, paa det de kunde adskilles fra alle andre Sygdomme. Planen og Indretningen overlades til Forfatterens Valg; dog ønskes, at de, som skrive i Spørsmaal og Svar, vilde indrette Svarene saaledes, at de kunde læses og have fuld Mening, om man end gaaer Spørsmaalene forbi. Disse Skrifter maae i det væsentlige være grundede paa saadanne Erfaringer, at forfatteren tør indestaae for sine Reglers Tilforladelighed. Anfører han noget efter andre, som han ikke ved egen Erfaring har bekræftet, bør han i en Anmærkning melde, hvorfra det er taget. Afhandlinger, som ikke ere saa fuldstændige, som man ønskede, men dog ved smaa Tilsætninger og Forbedringer kunde blive tjenlige til Selskabets Hensigt, vil det, naar ingen fuldkomnere haves, belønne efter deres Værdie med Sølvmedailler, ligesom det og med Fornøielse modtager de grundige Anmærkninger og Erfaringer i denne Materie, som en eller anden maatte behage at indsende inden den 1ste October 1791. 22. Da Tyboe=Ostes Egenskaber ere særdeles forskjellige fra alle andre danske Ostes, i Henseende til deres stærke og stramme Smag, som tildeels gjør dem begierligere end andre indenlandske, og Oplysningen derom maaskee i flere end een Herseende kunde have sin Nytte, saa giver Selskabet sin første Sølvmedaille eller 20 Rdlr. for den Underretning som oplyser Selskabet og Aarsagen til denne Ostes særdeles Smag, om samme ligger i Naturen, Græsningen eller nogen Tilsats, Løven eller andet ved Ostens Tilberedning, med tilføjet Betænkning, hvorvidt samme Smag kan meddeles andre Oste eller ikke. J Tilfælde Aarsagen ligger i visse Planter eller Græs=Sorter, ønsker man dem enten nævnte med linnæiske Navne eller i Naturen med deres Blomster eller Frø indsendte. Dersom Aarsagen er Konstens, maatte Middeelet nøje beskrives af sin Tilberedningsmaade, m.v. J Fald Efterretningen oplyser tillige om denne Ostes hele Tilvirkningsmaade, den Mængde, som deraf paa visse Steder eller i Almindelighed gjøres, om Handelen dermed, i hvilke Egne Osten egentlig virkes for nogenlunde nøje at kjende denne Omkreds, m. m. saa vil samme ikke blive Selskabet ligegyldigt. Æskningen indkommer til October Maaneds Udgang 1791. 23. For en tydelig og paa Erfaringer grundet Underviisning om norske vildvoxende Bær, saasom Berberisser, Tranebær, Hindbær, Tyttebær, Multebær m.v., deres bedste Anvendelse, det være sig til Vine, Safter eller anden ekonomisk eller medicinsk Brug, udsætter Selskabet sin første Sølvmedaille eller 20 Rdlr. Den angivne Nytte maatte ved indsendte Prøver eller paalidelige Attester bevises. Afhandlingen indsendes inden 1ste October 1791. Enkelte Afhandlinger om en vis Sort af slige Bær vil Selskabet ogsaa modtage, og efter Værd belønne. 24. Da man ei paatvivler, at jo endeel i Field=Egne vildvoxende Planter kan tjene endog Mennesket til Føde, saa udsætter Selskabet: Sin anden Guldmedaille eller 50 Rdlr. for den beste Afhandling om den Norge især tilfields voxende Planter, hvis Rødder, Stengel, Blade, Blomster eller Frøe kan bruges til Underholding for Mennesket og i Stedet for de almindelige Kjøkken Urter, som i de Egne ikke trives, grundet paa igjentagne Forsøg og Erfaringer. (Fortsættelsen følger i Tillægget.)